**Knut Brodkorb Danielsen** (født 10. april 1918 i Haltdalen, død 2. mars 1995 i Haltdalen) var en norsk postekspeditør og motstandsmann under andre verdenskrig, som gjorde tjeneste i Kompani Linge. Danielsen var SOE-agent og deltok blant annet i et mislykket forsøk på å likvidere Henry Oliver Rinnan.

Tidlig liv og familie:
----------------------

Danielsen ble født i Haltdalen som sønn av Johan Brodtkorb Danielsen (1882 - 1940) og Andrea Margrethe Schløsser-Møller (1893 - 1978). Hans far døde ved forliset til Hurtigruteskipet Prinsesse Ragnhild. Danielsen giftet seg med Rut Edstrøm i juli 1950, og paret fikk to barn, Kjersti (født 1951) og Åsa (1954-9). Familien bodde i Eidsvolls gate 37 i Trondheim.

Utdanning og yrkesliv:
----------------------

Danielsen gikk på Trondhjems Handelsgymnasium og begynte sin karriere i Postverket høsten 1938. Etter krigen arbeidet han ved Oppdal postkontor fra 1953-1957. Senere flyttet han til Nordfjordeid før han i 1967 fikk stillingen som postsjef i Molde, der han tjenestegjorde til 1981. Etter dette flyttet familien tilbake til Trøndelag.

Andre verdenskrig:
------------------

Da krigen bryter ut, mottar Knut Danielsen beskjed om å delta i Artilleriregiment 3 hos styrkene ved Kvam nord for Steinkjer. Han ble imidlertid internert og må delta i reparasjon av ødelagte veier og broer. Danielsen ble også involvert i motstandsarbeidet og deltok i Operasjonsgruppen LARK fra 1942, hvor han blant annet bidro med smugling av våpen til depoer i Trøndelag. Våpen fra England ble sendt med båten Sigalos fra Shetland til Frøya. Disse våpnene ble senere mottatt i Trondheim av Danielsen og Kjell Uhlin-Hansen. Etter mottaket ble våpnene fraktet til depoter i Mostadmark, Åsenfjorden og Melhus.

I Juni 1943 drar han over grensen til Sverige til Kjesæter flyktningemottak.

I oktober 1944 deltar han i Operasjon Wagtail i Harran, hvor han og Johnny Pevik skulle forberede et flyslipp ved Elgsjøen på Høylandet. Danielsen måtte da flykte til Sverige. I 1944, sammen med Nils Uhlin-Hansen, er han engasjert i organiseringen av motstandsgrupper i Orkdal og Gauldalen. De deltok i Operasjon Lapwing i Holtålen, der jernbanen i Svølgen ble sprengt. Danielsen ble deretter beordret til å ta imot et flyslipp ved Grønlia på Hølonda.

Knut Brodkorb Danielsen var også involvert i operasjonen rettet mot Henry Oliver Rinnan, lederen av den beryktede Rinnan-banden. Danielsen, sammen med Ole Halvorsen, Johnny Pevik og Fredrik Nannestad Brekke som fikk den dristige oppdraget, som hadde som mål å eliminere Rinnan. Det ble utarbeidet en todelt strategi, ledet av Sverre Ellingsen, SOEs representant ved den Norske legasjonen i Sverige. Aksjonsgruppa på ytterligere fire menn kom til i Trondheim. Forsøk på å likvidere Henry Oliver Rinnan ble gjort flere ganger. Den 7. oktober 1943 forsøkte Knut Brodkorb Danielsen og Ole Halvorsen å likvidere Henry Oliver Rinnan utenfor Landstadsvei 1. De to andre, Johnny Pevik var arrestert og satt på Misjonshotellet i Trondheim og Fredrik Nakkestad brekke forlot Likvidasjonsgruppa. Dessverre lyktes ikke operasjonen som planlagt, da Rinnan unnslapp uskadd, men Dolmen, et medlem av Rinnan-banden, ble skutt og såret. Det sies at Fredrik Nakkestad brekke forsvant fra gruppa og istedenfor oppsøkte Henry Rinnans bror Odd i Levanger. Molands kilde "betrakter dette som ubevisst angiveri og at han er skyld i at aksjonen mot Rinnan ikke forløp som den burde ha gjort"

Etterkrigstiden:
----------------

Etter krigen vendte Danielsen tilbake til sitt sivile liv og arbeidet ved postkontorer i Oppdal og Nordfjordeid før han ble postsjef i Molde. Han tjenestegjorde i Molde fram til 1981, da han og familien flyttet tilbake til Trøndelag.

Knut Brodkorb Danielsen døde 2. mars 1995 i Haltdalen. Han etterlot seg et arv av mot og dedikasjon i kampen for Norges frihet under andre verdenskrig samt en lang og tro tjeneste innenfor postvesenet.

Kilder
------

* Tor Busch. Motstandskamp fra Trondheim
* Gravminner i Norge
* Trondheimsbasen
* Nygaard, Herluf (1982). *Tortur, flukt og gisler til tross*. [H. Nygaard]. ISBN 8299091209.
* Pryser, Tore (2000). *Okkupasjonshistoriske sideblikk*. xx#: Høgskolen i Lillehammer.
* Moland, Arnfinn (1999) *Over grensen?*. Orion. 1999. ISBN 8245803375.

Referanser
----------

1. ↑  Nygaard, Herluf (1982). *Tortur, flukt og gisler til tross*. [H. Nygaard]. ISBN 8299091209.
2. 1 2  Moland, Arnfinn (1999). «"ROTTEARBEID" I Motvind». *Over grensen? : Hjemmefrontens likvidasjoner under den tyske okkupasjonen av Norge 1940-1945*. Orion. s. s214 og noe. ISBN 8245803375.